

**ประกาศองค์การบริหารส่วนตำบลตาพระยา**

**เรื่อง** การยกเว้นค่าธรรมเนียมการออกใบอนุญาต และหนังสือรับรองการแจ้งตามกฎกระทรวงกำหนดค่าธรรมเนียมการออกใบอนุญาต หนังสือรับรองการแจ้ง และการให้บริการในการจัดการ

สิ่งปฏิกูลหรือมูลฝอย พ.ศ.๒๕59 พ.ศ.2564

**.............................................................**

 ตามที่กระทรวงสาธารณสุข ได้ออกกฎกระทรวงยกเว้นค่าธรรมเนียมการออกใบอนุญาตและหนังสือรับรองการแจ้งตามกฎกระทรวงกำหนดค่าธรรมเนียมการออกใบอนุญาต หนังสือรับรองการแจ้งและการให้บริการในการจัดการสิ่งปฏิกูลหรือมูลฝอยพ.ศ.๒๕๕๙ พ.ศ.๒๕๖๔ ซึ่งมีผลบังคับใช้ตั้งแต่วันที่ ๑๔ พฤศจิกายน ๒๕๖๔ ถึงวันที่ ๑๓ พฤศจิกายน 2565 นั้น

 ในการนี้ เพื่อให้เป็นไปตามกฎกระทรวงสาธารณสุขฉบับดังกล่าว องค์การบริหารส่วนตำบลตาพระยาจึงออกประกาศยกเว้นค่าธรรมเนียมการออกใบอนุญาตและหนังสือรับรองการแจ้งตามกฎกระทรวงดังกล่าว ดังต่อไปนี้

 ๑.ใบอนุญาตประกอบกิจการที่เป็นอันตรายต่อสุขภาพตามประเภทที่มีข้อบัญญัติท้องถิ่นกำหนดเป็นกิจการที่ต้องควบคุมภายในท้องถิ่น ตามมาตรา ๓๒ (๑) ในลักษณะที่เป็นการค้า

 ๒.ใบอนุญาตจัดตั้งตลาด ตามมาตรา ๓๔

 ๓.ใบอนุญาตจำหน่ายสินค้าในที่หรือทางสาธารณะ ตามมาตรา ๔๑ วรรคสอง

 ๔.ใบอนุญาตจัดตั้งสถานที่จำหน่ายอาหารหรือสถานที่สะสมอาหารในอาคาร หรือพื้นที่ใดซึ่งมีพื้นที่เกินสองร้อยตารางเมตร และมิใช่การขายของในตลาด ตามมาตรา ๓๘

 ๕.หนังสือรับรองการแจ้งการจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่ไม่เกินสองร้อยตารางเมตร และมิใช่การขายของในตลาด ตามมาตรา ๓๘

 ทั้งนี้ผู้ประกอบกิจการทั้งรายเก่าและรายใหม่ต้องยื่นคำขอรับใบอนุญาตหรือหนังสือรับรองการแจ้งประกอบกิจการกับองค์การบริหารส่วนตำบลตาพระยาเช่นเดิม โดยไม่ต้องชำระค่าธรรมเนียมเป็นเวลา ๑ ปี ตั้งแต่วันที่ ๑๔ พฤศจิกายน พ.ศ. ๒๕๖๔ ถึงวันที่ ๑๓ พฤศจิกายน พ.ศ.๒๕๖๕ แต่ไม่ยกเว้นถึงค่าธรรมเนียมใบอนุญาตรับทำ เก็บ ขน หรือกำจัดสิ่งปฏิกูลหรือมูลฝอยตามมาตรา ๑๙ และค่าบริการเก็บ ขน หรือกำจัดสิ่งปฏิกูลหรือมูลฝอยรายละเอียดปรากฏตามสิ่งที่แนบมาพร้อมนี้

 จึงประกาศให้ทราบโดยทั่วกัน

 ประกาศ ณ วันที่ 14 เดือน ธันวาคม พ.ศ. 2564

 พันเอก

 ( นิวัฒน์ หาญประสพ )

 นายกองค์การบริหารส่วนตำบลตาพระยา